pythainlp/thai-wiki-dataset-v4 huggingface dataset:
ฟรังซิชกู ตริงเกา

ฟรังซิชกู อังตอนียู มาชาดู มอตา กัชตรู ตริงเกา (เกิด 29 ธันวาคม ค.ศ. 1999) เป็นนักฟุตบอลชาวโปรตุเกส ปัจจุบันลงเล่นในตำแหน่งปีกให้แก่สปอร์ติงลิสบอน สโมสรในปรีไมราลีกา จากการยืมตัวมาจากบาร์เซโลนา และทีมชาติโปรตุเกส 
เขาเริ่มต้นอาชีพนักฟุตบอลในระดับอาชีพกับทีมสำรองของบรากา ก่อนจะได้เลื่อนขั้นสู่ทีมชุดใหญ่ ในเดือนธันวาคม ค.ศ. 2018 และพาทีมคว้าแชมป์ ตาเซอดาลีกาได้ในฤดูกาลถัดมา ในเดือนมกราคม ค.ศ. 2020 เขาได้เซ็นสัญญาร่วมทีม บาร์เซโลนา ในประเทศสเปน ล่วงหน้าด้วยค่าตัว 31 ล้านยูโร ก่อนย้ายร่วมทีมในเดือนกรกฎาคม เขาพาทีมคว้าแชมปโกปาเดลเรย์ ก่อนที่จะถูกปล่อยยืมให้กับ วุลเวอร์แฮมป์ตันวันเดอเรอส์ ในปี ค.ศ. 2021 และสปอร์ติงลิสบอน ในปี ค.ศ. 2022
ดายักใหญ่

ดายักใหญ่ (สะกดแบบเก่า  ) เป็นเขตปกครองตนเองของสหรัฐอินโดนีเซีย (United States of Indonesia) ในแคว้นดายักบนเกาะบอร์เนียว. มันถูกก่อตั้งในวันที่ 7 ธันวาคม ค.ศ.1946 โดยมีเมืองหลวงชั่วคราวที่บันจัรมาซิน (Banjarmasin; Bandjermasin). ดายักใหญ่ถูกล้มเลิกในวันที่ 18 เมษายน ค.ศ.1950 และกลายเป็นส่วนหนึ่งของจังหวัดกาลีมันตัน ซึ่งก่อตั้งในวันที่ 14 สิงหาคม ค.ศ.1950 โดยมีศูนย์กลางเป็นบันจัรมาซินเหมือนเดิม แล้วตามมาด้วยการแบ่งเขตปกครองของจังหวัดกาลีมันตัน พื้นที่ที่เคยเป็นดายักใหญ่เคยถูกตั้งในจังหวัดกาลีมันตันใต้ในปีค.ศ.1956 และค่อยย้ายไปตั้งที่จังหวัดกาลีมันตันกลางในปีค.ศ.1957 จนถึงปัจจุบัน
โอดิออน อิกาโล

โอดิออน จูด อิกาโล (เกิด 16 มิถุนายน ค.ศ. 1989) เป็นนักฟุตบอลชาวไนจีเรีย โดยเล่นในตำแหน่งกองหน้าตัวเป้า ล่าสุดเล่นให้กับอัล-วาห์ดาของประเทศซาอุดีอาระเบีย
อิกาโลลงเล่นให้กับไนจีเรียครั้งแรกในปี 2015 เขาเป็นตัวแทนทีมชาติในการแข่งขันฟุตบอลโลก 2018 และแอฟริกาคัพออฟเนชันส์ 2019 โดยจบอันดับที่สาม พร้อมกับการเป็นผู้ทำประตูสูงสุด
อิกาโล เคยถูกยืมตัวไปเล่นให้กับแมนเชสเตอร์ยูไนเต็ด ในพรีเมียร์ลีก ฤดูกาล 2020–2021
เกียรติยศ.
วัตฟอร์ด
เซี่ยงไฮ้ เสิ่นหัว
อัลฮิลาล
ไนจีเรีย
โรงเรียนแสงทองวิทยา

โรงเรียนแสงทองวิทยา  เป็นโรงเรียนเอกชนโรมันคาทอลิกชายล้วนขนาดใหญ่ ประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ และเป็นโรงเรียนลำดับที่ 4 ในสังกัดคณะซาเลเซียนของคุณพ่อบอสโกแห่งประเทศไทย เปิดสอนตั้งแต่ระดับชั้นประถมศึกษาปีที่ 1 ถึงระดับชั้นมัธยมศึกษาปีที่ 6 ก่อตั้งใน ค.ศ. 1950 (พ.ศ. 2493) ตั้งอยู่ที่ถนนธรรมนูญวิถี อำเภอหาดใหญ่ จังหวัดสงขลา
โรงเรียนแสงทองวิทยา เดิมชื่อ โรงเรียนเซนต์โทมัส (Saint Thomas College) ต่อมาได้รับการเปลี่ยนเป็นชื่อโรงเรียนแสงทองวิทยา โดยคุณพ่อประชุม มิ่นประพาฬ เป็นผู้ดำเนินเรื่อง ในวันที่ 3 พฤษภาคม พ.ศ. 2497 ปัจจุบันท่านอธิการคือ บาทหลวงเกรียงศักดิ์ ชัยพรแก้ว และ ผู้อำนวยการคนปัจจุบันคือ บาทหลวงรณชัย มัทวพันธุ์ 
สีประจำสถาบันคือ น้ำเงิน-ขาว 
เป็นหนึ่งในโรงเรียนที่เก่าแก่ของอำเภอหาดใหญ่
ประวัติของโรงเรียน.
เมื่อ ค.ศ. 1938 พระคุณเจ้าปาชอตตีแห่งคณะซาเลเซียน ได้เดินทางมาเยี่ยมภาคใต้ ได้มีผู้ขอให้ท่านเปิดกิจการโรงเรียนตามแบบของโรงเรียนอัสสัมชัญ ที่กรุงเทพฯ ต่อมาใน ค.ศ.1941 เถ้าแก่ชีกิมหยงได้ถวายที่ดินจำนวน 6 ไร่ ให้แก่มิสซังเพื่อกิจการโรงเรียน
ค.ศ. 1947-1950 คุณพ่อยอแซฟ วิตาลี ได้รับคำสั่งจากคุณพ่อเปโตร คาเร็ตโต เจ้าคณะแขวงซาเลเซียนแห่งประเทศไทย ให้ย้ายไปอยู่ อ.หาดใหญ่ จ.สงขลา ในวันที่ 22 เมษายน ค.ศ. 1950 และได้ยื่นเรื่องขออนุญาตจัดตั้งโรงเรียนและเตรียมการเปิดโรงเรียนในชื่อ โรงเรียนหาดใหญ่วิทยา โดยมี คุณพ่อยอบ การ์นินี เป็นอธิการและคุณพ่อนาตัล มาเน เป็นผู้จัดการและครูใหญ่คนแรก
อธิการและผู้บริหาร.
<templatestyles src="Col-begin/styles.css"/>
การระบาดของอหิวาตกโรคในถนนบรอด ค.ศ. 1854

การระบาดของอหิวาตกโรคในถนนบรอด  หรือ การระบาดในโกลเดนสแควร์  คือการระบาดของอหิวาตกโรคอย่างรุนแรงที่เกิดขึ้นใน ค.ศ. 1854 ใกล้เคียงกับถนนบรอด (ถนนบรอดวิคในปัจจุบัน) ในเขตโซโฮของนครเวสต์มินสเตอร์ ลอนดอน ประเทศอังกฤษ และเกิดขึ้นในช่วงที่มีการระบาดของอหิวาตกโรคทั่วโลกในระหว่าง ค.ศ. 1846–1860 การระบาดนี้มีผู้เสียชีวิต 616 คน และเป็นที่รู้จักจากการศึกษาของนายแพทย์จอห์น สโนว์ถึงสาเหตุของการระบาดและสมมติฐานว่าน้ำที่ปนเปื้อนเชื้อโรคเป็นแหล่งกำเนิดของอหิวาตกโรคมากกว่าที่จะเป็นอนุภาคในอากาศ (อ้างอิงจาก "ภาวะอากาศเป็นพิษ") การค้นพบนี้มีอิทธิพลต่อทางสาธารณสุขและวางรากฐานในการปรับปรุงสิ่งอำนวยความสะดวกทางสุขาภิบาลในช่วงกลางศตวรรษที่ 19 หลังจากนั้นคำศัพท์คำว่า "จุดแหล่งโรคของการติดเชื้อ"  ได้ถูกนำมาใช้ในการอธิบายที่เกิดเหตุ อาทิ เครื่องสูบน้ำในถนนบรอดเป็นปัจจัยสำคัญในการแพร่เชื้อ ความพยายามของสโนว์ในการค้นหาสาเหตุของการแพร่เชื้อยังส่งผลให้เขาสร้างการทดลองแบบอำพรางสองฝ่าย  โดยไม่รู้ตัว
สโมสรฟุตบอลโปลิศ เทโรในฤดูกาล 2563–2564

ฤดูกาล 2563–2564 เป็นฤดูกาลที่ 3 ของสโมสรฟุตบอลโปลิศ เทโร ในนาม "โปลิศ เทโร" นับตั้งแต่ปี พ.ศ. 2561 และเป็นฤดูกาลที่ 25 นับตั้งแต่การก่อตั้งในนาม "โรงเรียนศาสนวิทยา" และเป็นฤดูกาลที่ 24 ในไทยลีกของทีม
ผู้เล่น.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
ผู้เล่นชุดเยาวชน.
<templatestyles src="Template:Football squad player/styles.css" />
การแข่งขัน.
ไทยเอฟเอคัพ.
      ชนะ
      เสมอ
      แพ้
 "ณ วันที่ 17 มีนาคม 2564"
สโมสรฟุตบอลสิงห์ เชียงราย ยูไนเต็ดในฤดูกาล 2563–2564

ฤดูกาล 2563–2564 เป็นฤดูกาลที่ 11 ของ เชียงราย ยูไนเต็ด ใน ไทยลีก ตั้งแต่ปี พ.ศ. 2554. และเป็นฤดูกาลที่ 4 ติดต่อกันที่ใช้ในนาม สิงห์ เชียงราย ยูไนเต็ด ตามผู้สนับสนุนสโมสร
นัดกระชับมิตรก่อนเปิดฤดูกาล.
ลีโอ ปรีซีซันคัพ 2020.
      ชนะ
      เสมอ
      แพ้
การแข่งขันกระชับมิตร.
      ชนะ
      เสมอ
      แพ้
การแข่งขัน.
ไทยแลนด์แชมเปียนส์คัพ.
      ชนะ
      เสมอ
      แพ้
ไทยลีก.
ผลการแข่งขัน.
      ชนะ
      เสมอ
      แพ้
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
เอเอฟซีแชมเปียนส์ลีก.
รอบแบ่งกลุ่ม.
      ชนะ
      เสมอ
      แพ้
 "ณ วันที่ 24 กุมภาพันธ์ พ.ศ. 2564"
 "ณ วันที่ 21 กุมภาพันธ์ พ.ศ. 2564"
 "ณ วันที่ 24 กุมภาพันธ์ พ.ศ. 2564"
หมายเหตุ.
<templatestyles src="Reflist/styles.css" />
เจ้าจอมหม่อมราชวงศ์แป้น ในรัชกาลที่ 5

เจ้าจอมหม่อมราชวงศ์แป้น เป็นธิดาในพระวรวงศ์เธอ กรมหมื่นปราบปรปักษ์ เกิดเมื่อ พ.ศ. 2412 ถวายตัวในราชสำนักสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีหน้าที่ดูแลข้าหลวงและข้าราชการฝ่ายในของราชสำนักสมเด็จพระศรีพัชรินทราบรมราชินีนาถ พระบรมราชชนนีพันปีหลวง
เจ้าจอมหม่อมราชวงศ์แป้น ถึงแก่อนิจกรรมเมื่อ 3 พฤศจิกายน 2461
หม่อมราชวงศ์แป้ว มาลากุล

หม่อมราชวงศ์แป้ว มาลากุล เป็นธิดาในพระวรวงศ์เธอ กรมหมื่นปราบปรปักษ์ เกิดเมื่อ พ.ศ. 2423 ถวายตัวในราชสำนัก มีหน้าที่ดูแลข้าหลวงและข้าราชการฝ่ายในของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
หม่อมราชวงศ์แป้วป่วยเป็นวัณโรค ถึงแก่กรรมเมื่อ 10 ตุลาคม 2457 ได้รับพระราชทานหีบทองทรายเป็นเกียรติยศ พระบาทสมเด็จพระมงกุฎเกล้าเจ้าอยู่หัวเสด็จฯ พระราชทานเพลิงศพ ณ เมรุวัดเทพศิรินทราวาสราชวรวิหาร เมื่อวันที่ 25 เมษายน พ.ศ. 2463
หาญท้าชะตาฟ้า ปริศนายุทธจักร (ละครโทรทัศน์)

หาญท้าชะตาฟ้า ปริศนายุทธจักร  เป็นละครโทรทัศน์จีนปี 2019 ดัดแปลงจากนวนิยายเรื่อง "หาญท้าชะตาฟ้า ปริศนายุทธจักร"  โดย มาวนี่ จากเว็บไซต์ฉีเตี่ยนจงเหวิน  นำแสดงโดย จางรั่วอวิ๋น, หลี่ ชิน และ เฉินเต้าหมิง ละครเรื่องนี้ออกอากาศออนไลน์ทาง Tencent Video และ iQiyi ในประเทศจีน รวมทั้ง WeTV ในประเทศไทยเมื่อวันที่ 26 พฤศจิกายน 2562
หาญท้าชะตาฟ้า ปริศนายุทธจักร ภาค 2 (2) นักแสดงนำ คือ จางรั่วหยุน และ หลี่ชิ่น เช่นเดิมแต่มี 2 ตัวละครที่เปลี่ยนตัวนักแสดง คือ บทเหยียนปิงอวิ๋น ภาค 1 คือ เซียวจ้าน (Xiao Zhan) แต่ภาค 2 รับบทโดย อู๋ซิ่งเจี้ยน (Wu Xingjian) และ บทเย่หลิงเอ๋อร์ ในภาค 1 คือ หานจิ่วนั่ว (Han Jiunuo) แต่ภาค 2 รับบทโดย จินเฉิน (Jin Chen) ละครภาค 2 นี้ออกอากาศออนไลน์ทาง WeTV ในประเทศจีน เมื่อวันที่ 16 พฤษภาคม 2567 รวมทั้ง Monomax ในประเทศไทยในวันที่ 21 พฤษภาคม 2567
เนื้อเรื่องย่อ.
หาญท้าชะตาฟ้า ปริศนายุทธจักร ภาค 1.
ฟ่านเซิน ชายหนุ่มพิการในยุคปัจจุบัน ได้ฟื้นคืนชีพในร่างของเด็กน้อย ฟ่านเสียน ในยุคโบราณ (ซึ่งต่อมาก็ค้นพบว่าเป็นโลกอนาคตที่อารยธรรมเดิมล่มสลาย จึงมีการสร้างอารยธรรมขึ้นมาใหม่) และพบว่าตนเป็นบุตรชายของขุนนางคนสำคัญของรัฐชิ่ง อย่าง ฟ่านเจี้ยน โดยมาอาศัยกับท่านย่าที่อ่าวต้านโจว เพื่อหลบหนีความวุ่นวายของราชสำนักในเมืองหลวง จนเมื่อเติบโตขึ้น ก็ต้องกลับไปอาศัยกับบิดาและภรรยารองของบิดาในเมืองหลวง ก่อนจะพบว่า ตนเองนั้น เป็นบุคคลสำคัญคนหนึ่งของแคว้นชิ่ง ด้วยว่าเป็นบุตรชายคนเดียวของ เย่ชิงเหมย ซึ่งเป็นบุคคลที่คนสำคัญของรัฐชิ่งอย่าง เฉินผิงผิง เจ้าสำนักตรวจสอบ ให้ความเคารพนับถืออย่างมาก จึงทำให้ตนเข้าไปทำงานในสำนักตรวจสอบ และเข้าไปพัวพันเกี่ยวกับการแก่งแย่งชิงดีกันของราชสำนัก ในเรื่องของการดูแลรักษากรมพระคลัง ซึ่งถือเป็นหัวใจหลักของการบริหารแคว้นชิ่ง โดยมีราชโองการของ ฮ่องเต้แคว้นชิ่ง ให้แต่งงานกับ หลินหว่านเอ๋อร์ บุตรสาวนอกสมรสของ อัครมหาเสนาบดี หลินรั่วฝู่ และพระกนิษฐา หลี่อวิ๋นรุ่ย ซึ่งรับหน้าที่ดูแลกรมพระคลังอยู่ก่อน แล้วทำให้ต้องเกิดการเลือกข้าง ว่าจะเข้าข้าง องค์รัชทายาท กับ องค์ชายรอง เพื่อการแก่งแย่งชิงราชบัลลังก์ในอนาคต จนเมื่อฟ่านเสียน ได้แสดงความสามารถทางด้านกวีที่จดจำมาจากอดีต ทำให้กลายเป็นเซียนกวีของแคว้น ส่งผลให้เกิดการฟาดฟันกับ จวงม่อหาน ปราชญ์เมธีมีชื่อของรัฐเป่ยฉี เพื่อชิงความเป็นเอกด้านกวีของแผ่นดิน จนเมื่อเหตุการณ์ยุติ ฟ่านเสียนจึงต้องเดินทางไกลไปแคว้นเป่ยฉี เพื่อพิสูจน์ตัวตน จนได้เข้าไปพัวพันกับสถานการณ์การเมืองของเป่ยฉีอีกครั้ง และครั้งนี้ จะเป็นการไปพบกับความจริงของเรื่องราวทั้งหมดอีกครั้ง
บลูมไอซ์

บลูมไอซ์  เป็นสตูดิโออัลบั้มแรกโดยกลุ่มศิลปินชาวเกาหลีใต้-ญี่ปุ่นไอซ์วัน โดยวางจำหน่ายในวันที่ 17 กุมภาพันธ์ พ.ศ. 2563 ซึ่งเดิมกำหนดการการปล่อยอัลบั้มชุดนี้จะเปิดตัวในวันที่ 11 พฤศจิกายน พ.ศ. 2562 แต่ได้ถูกเลื่อนออกไปเนื่องจากคดีการสอบสวนการลงคะแนนของเอ็มเน็ตจากรายการพรอดิวซ์โฟร์ตีเอต
การปล่อยอัลบั้ม.
ในวันที่ 29 ตุลาคม พ.ศ. 2562 ตัวอย่างภาพยนตร์คอนเซ็ปต์ของอัลบั้มบลูมไอซ์ "When Iz Your Blooming Moment?" ได้ถูกอัปโหลดในช่องยูทูบอย่างเป็นทางการ ซึ่งห้าวันถัดมารายชื่อเพลงในอัลบั้มก็ถูกปล่อยโดยมี "เฟียสตา (Fiesta)" เป็นเพลงโปรโมตหลักในอัลบั้มสตูดิโอชุดนี้
แต่เนื่องด้วยคดีการสอบสวนการลงคะแนนของเอ็มเน็ตจากรายการพรอดิวซ์โฟร์ตีเอต ทางบริษัทออฟเดอะเรคคอร์ดจึงได้ประกาศว่า การวางจำหน่ายสตูดิโออัลบั้มบลูมไอซ์จะถูกเลื่อนออกไป
เมื่อวันที่ 23 มกราคม พ.ศ. 2563 คำแถลงการณ์อย่างเป็นทางการจากเอ็มเน็ตก็ได้ออกมาชี้แจงถึงการทำกิจกรรมอีกครั้งของไอซ์ วัน อีกทั้งยังแถลงการณ์ถึงสตูดิโออัลบั้มบลูมไอซ์ว่าจะเปิดตัวในช่วงกลางเดือนกุมภาพันธ์ ในวันที่ 2 กุมภาพันธ์ พ.ศ. 2563 ทวิตเตอร์อย่างเป็นทางการของไอซ์วันก็ได้ประกาศว่าอัลบั้มบลูมไอซ์จะเปิดตัวในวันที่ 17 กุมภาพันธ์ พ.ศ. 2563และยังเปิดเผยว่าจะมีการแสดงโชว์เคสที่จะออกอากาศพร้อมกันทางยูทูปของเอ็มเน็ตและเอ็มทูอีกด้วย
การวางจำหน่าย.
ครั้งแรกที่บลูมไอซ์เปิดตัว อัลบั้มนี้เป็นอันดับหนึ่งในช่วงสัปดาห์แรกของการพรีออเดอร์ในเว็บไซต์เกาหลีและญี่ปุ่นต่าง ๆ รวมถึง Aladin, Yes24 และ Tower Records อีกด้วย นอกจากนี้อัลบั้มยังมียอดสั่งจองล่วงหน้าสูงสุดในปีพ.ศ. 2562 โดยมียอดขาย 150,000 รายการ ในเวลาเพียง 6 วันก่อนการเปิดตัว อย่างไรก็ตามการปล่อยตัวถูกเลื่อนออกไปหลังจากการสอบสวนการลงคะแนนเอ็มเน็ตฃ
ในวันที่ 17 กุมภาพันธ์ พ.ศ. 2563 ในวันแรกของการขาย ไอซ์วันทำสถิติสำหรับอัลบั้มที่ขายดีที่สุดในวันแรกสำหรับเกิร์ลกรุ๊ปโดยมียอดขายประมาณ 184,000 แผ่น
ดั๊ก ไลแมน

ดั๊กลาส อีริก ไลแมน  เกิดเมื่อวันที่ 24 กรกฎาคม ค.ศ. 1965 เป็นผู้กำกับภาพยนตร์และผู้อำนวยการสร้างชาวอเมริกัน เขาเป็นที่รู้จักในฐานะผู้กำกับภาพยนตร์เรื่อง "สวิงเกิลส์" (1996), "โก" (1999), "ล่าจารชน ยอดคนอันตราย" (2002), "" (2005), "จัมพ์เปอร์: ฅนโดดกระชากมิติ" (2008), "ซูเปอร์นักรบดับทัพอสูร" (2014), และ "อเมริกัน เมด" (2017)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ ดั๊ก ไลแมน
สีแดง สีส้ม สีเขียว 
N/A
ท้าววนิดาพิจาริณี (เพิ่ม)

ท้าววนิดาพิจาริณี นามเดิม เพิ่ม เกิดเมื่อ 18 กรกฎาคม พ.ศ. 2412 เป็นธิดาพระยาราชภักดี (โค สุจริตกุล) ได้ถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และในรัชสมัยพระบาทสมเด็จพระมงกุฎเกล้าเจ้าอยู่หัว วันที่ 17 กันยายน พ.ศ. 2465 โปรดเกล้าฯ พระราชทานบรรดาศักดิ์เป็น"ท้าววนิดาพิจาริณี" อธิบดีฝ่ายใน ถือศักดินา 800 
ท้าววนิดาพิจาริณีป่วยเป็นพิษไข้ ถึงแก่อนิจกรรมเมื่อวันที่ 19 เมษายน พ.ศ. 2477 อายุ 64 ปี ศพฝังที่วัดมกุฏกษัตริยารามราชวรวิหาร
เจ้าจอมแถม ในรัชกาลที่ 5

เจ้าจอมแถม ในรัชกาลที่ 5 (สกุลเดิม บุนนาค; 3 กุมภาพันธ์ พ.ศ. 2434 – 1 สิงหาคม พ.ศ. 2493) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาพระสัจจาภิรมย์ (แถบ บุนนาค) เป็นหลานปู่ของเจ้าพระยาสุรพันธ์พิสุทธิ์ (เทศ บุนนาค) และมีศักดิ์เป็นหลานสาวของเจ้าจอมก๊กออ
ประวัติ.
เจ้าจอมแถม เกิดเมื่อวันที่ 3 กุมภาพันธ์ พ.ศ. 2434 เป็นธิดาพระสัจจาภิรมย์ (แถบ บุนนาค) กับภรรยาชื่ออิน บุนนาค โดยเจ้าจอมเอื้อน ซึ่งเป็นหนึ่งในกลุ่มเจ้าจอมก๊กออ รับเจ้าจอมแถมซึ่งมีศักดิ์เป็นหลานสาวไปเลี้ยงตั้งแต่เด็ก ครั้นเจ้าจอมเอื้อนถวายตัวเป็นบาทบริจาริกาในพระบาทสมเด็จพระจุลจอมเกล้าเจ้าอยู่หัวแล้ว ก็เห็นว่าหลานสาวคนนี้อยู่ในวัยเหมาะแก่การครองเรือนแล้วจึงถวายตัวเจ้าจอมแถมเป็นบาทบริจาริกาด้วยกันเมื่อ พ.ศ. 2451 โดยเจ้าจอมเอื้อนและเจ้าจอมแถมอาศัยอยู่ในตึกภายในพระราชวังดุสิต (ปัจจุบันคืออาคารเอื้อนอาชว์แถมถวัลย์ มหาวิทยาลัยราชภัฏสวนสุนันทา) ถือเป็นสตรีท่านสุดท้ายที่รับราชการในตำแหน่งเจ้าจอมในพระบาทสมเด็จพระจุลจอมเกล้าเจ้าอยู่หัว
หลังพระบาทสมเด็จพระจุลจอมเกล้าเจ้าอยู่หัวสวรรคตใน พ.ศ. 2453 เหล่าบาทบริจาริกาทั้งหลายย้ายออกจากสวนสุนันทา เจ้าจอมแถมจึงย้ายไปอยู่ที่บ้านสวนนอกร่วมกับเจ้าจอมเอื้อน ก่อนย้ายไปห้องแถวเก้าในวังสวนปาริจฉัตก์ แต่ต่อมาเจ้าจอมเอื้อนถึงแก่อนิจกรรม เจ้าจอมแถมจึงย้ายกลับไปอาศัยบนเรือนของเจ้าจอมเอื้อนที่บ้านสวนนอก ภายหลังที่ดินบริเวณนั้นจึงถูกเรียกว่า "สวนคุณแถม"
เจ้าจอมแถมป่วยด้วยวัณโรคภายใน และถึงแก่อนิจกรรมเมื่อวันที่ 1 สิงหาคม พ.ศ. 2493 พระราชทานเพลิงศพที่วัดมกุฏกษัตริยารามราชวรวิหาร เมื่อวันที่ 27 ธันวาคม พ.ศ. 2493 อัฐิของท่านถูกบรรจุไว้ในพระสถูปสีขาวองค์ใหญ่ที่วัดประยุรวงศาวาสวรวิหาร เช่นเดียวกับเจ้าจอมเอื้อน
เจ้าจอมเยื้อน ในรัชกาลที่ 5

เจ้าจอมเยื้อน เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาพระยาวรพงศ์พิพัฒน์ (แย้ม บุนนาค) กับคุณหญิงทองคำ และต่อมาได้ถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัวได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล เจ้าจอมเยื้อนถึงแก่อนิจกรรมเมื่อใดไม่มีใครทราบ
ประชากร ปิยะสกุลแก้ว

ประชากร ปิยะสกุลแก้ว (ชื่อเล่น : ซัน) เป็นนายแบบและนักแสดงชายชาวไทย ในสังกัด โพลีพลัส เอ็นเตอร์เทนเมนต์ เริ่มเข้าสู่วงการบันเทิงจากการถ่ายแบบและเป็นนักแสดงรับเชิญรับบท ติงลี่ ในละครเรื่อง มนต์รักข้าวต้มมัด ทางช่อง 3 ในปี พ.ศ. 2552 เริ่มมีชื่อเสียงจนเป็นที่รู้จักจากการรับบท ไม้ ในละครระบำดวงดาว ทางช่อง 3
ประวัติ.
ประชากร ปิยะสกุลแก้ว ชื่อเล่น ซัน เกิดเมื่อวันที่ 13 เมษายน พ.ศ. 2532 ที่ อำเภอศรีสงคราม‎ จังหวัดนครพนม มีส่วนสูง 185 เซนติเมตร เป็นบุตรของศิริกุล ปิยะสกุลแก้ว และ ประเสริฐ ปิยะสกุลแก้ว และเป็นลูกพี่ลูกน้องกับโฆษวิส ปิยะสกุลแก้ว นักแสดงเช่นเดียวกัน จบการศึกษาระดับมัธยมศึกษาจากโรงเรียนดอนบอสโกวิทยา จังหวัดอุดรธานี ศึกษาระดับปริญญาตรีที่คณะวิศวกรรมศาสตร์ มหาวิทยาลัยธรรมศาสตร์ และ คณะบริหารธุรกิจ มหาวิทยาลัยกรุงเทพ
ขณะศึกษาชั้นปีที่ 1 ได้เป็นเชียร์ลีดเดอร์ของคณะวิศวกรรมศาสตร์ มหาวิทยาลัยธรรมศาสตร์ ในงานแข่งขันกีฬาเฟรชชี่เกมส์ ปี พ.ศ. 2551 และได้รับคัดเลือกเป็นทูตกิจกรรมบำเพ็ญประโยชน์ ประจำงานฟุตบอลประเพณีธรรมศาสตร์-จุฬาฯ ครั้งที่ 65 ปี พ.ศ. 2552
ชีวิตในวงการบันเทิง.
ซันเริ่มเข้าสู่วงการบันเทิงด้วยการถ่ายโฆษณา ถ่ายแบบ เดินแฟชั่น จนได้รับความสนใจจากอรพรรณ วัชรพลชักชวนเข้าเซ็นสัญญาเป็นนักแสดงในสังกัดโพลีพลัส โดยเริ่มจากการเป็นนักแสดงรับเชิญในเรื่อง คู่กิ๊กพริกกับเกลือ มนต์รักข้าวต้มมัด และที่เริ่มมีชื่อเสียงจากการรับท "ทิวา" จากละครเรื่องพระจันทร์ลายพยัคฆ์ และ "ไม้" ในละครเรื่องระบำดวงดาว หลังจากนั้น ซันก็มีผลงานละครอีกมากมาย
นาธาน เฉิน

นาธาน เฉิน (เกิดวันที่ 5 พฤษภาคม ค.ศ.1999) เป็นนักสเก็ตลีลาชาวอเมริกันที่เข้าแข่งขันในรายการบุคคลชาย เขาเป็นแชมป์โลกสองสมัย (2018, 2019), ได้รับเหรียญทองแดงการแข่งขันประเภททีมในโอลิมปิกฤดูหนาว 2018 ชนะเลิศการแข่งขันชิงแชมป์ระดับสี่ทวีปปี 2017 ชนะเลิศ Grand Prix Final Championship 3 สมัย ในปี 2017, 2018, 2019 แชมป์แห่งชาติสหรัฐอเมริกา 4 สมัย (2017, 2018, 2019, 2020) เฉินเป็นนักสเก็ตคนแรกที่ใช้ท่าทั้งห้าในการกระโดดสี่รอบ ได้แก่ Toe loop, Salchow, loop, flip และ Lutz
ในระดับเยาวชนเฉินเป็นผู้ชนะในรอบชิงชนะเลิศการแข่งขันจูเนียร์กรังด์ปรีปี พ.ศ.2558-2559 ชนะเลิศเหรียญทองแดงรอบสุดท้ายจูเนียร์กรังด์ปรีและผู้ชนะเลิศเหรียญทองแดงโลกจูเนียร์ 2014
มุนาฟิก

ในศาสนาอิสลาม มุนาฟิกูน ('พวกหน้าไหว้หลังหลอก', , เอกพจน์ "มุนาฟิก") หรือ มุสลิมจอมปลอม เป็นกลุ่มคนในอัลกุรอานที่ถูกกล่าวว่าเป็นมุสลิมแค่ภายนอก แต่ในใจปฏิเสธและวางแผนทำลายสังคมมุสลิม มุนาฟิกเป็นบุคคลที่สาธารณะและสังคมมองว่าเขาเป็นมุสลิม แต่ปฏิเสธอิสลาม หรือเผยแพร่ความเกลียดชังต่ออิสลามทั้งในใจและศัตรูของอิสลาม. การเสแสร้งถูกเรียกว่า "นิฟาก" 
มุนาฟิกในอัลกุรอาน.
ในอัลกุรอาน หลายอายะฮ์ได้กล่าวถึง "มุนาฟิกูน" ไว้ว่า พวกมันอันตรายต่อมุสลิมยิ่งกว่าผู้ปฏิเสธศรัทธาที่ชั่วร้ายที่สุด
พฤติกรรมของพวกมุนาฟิกตามรายงานฮะดีษ.
ฮะดีษในอิสลามคือบันทึกคำพูด, การกระทำ และการยอมรับของศาสดามุฮัมมัด ฮะดีษถูกกล่าวว่าเป็น "กระดูกสันหลัง" ของอารยธรรมอิสลาม ศาสดามุฮัมมัดได้กล่าวถึงพฤติกรรมบางประการของพวกหน้าไหว้หลังหลอกทั้งการกระทำและอีมาน/หลักศรัทธาไว้ว่า
อั่งม้อ

</table>
อั่งม้อ หรือ อั้งม้อ (Ang mo/Ang moh; #เปลี่ยนทาง ; แต้จิ๋ว: ang5 mo5) หรือ อังโม เป็นคำที่ใช้เรียกชาวต่างชาติที่เชื้อสายยุโรป หรือชาวผิวขาวโดยที่มิได้ระบุเชื้อชาติหรือสัญชาติ ใช้มากในประเทศมาเลเซียและประเทศสิงคโปร์ มีบ้างที่ใช้ในประเทศไทยและไต้หวัน ความหมายตรงตัวนั้นแปลว่า “ผมแดง” ("red-haired") และมาจากคำในภาษาฮกเกี้ยน รูปแบบหนึ่งของภาษาหมิ่นใต้ การใช้งานตรงกับคำว่า "gweilo"  ในภาษากวางตุ้ง และ ฝรั่ง ในภาษาไทย
คำอื่น ๆ ที่คล้ายกัน เช่น ang mo kow , ang mo kui , ang mo nang  ถึงแม้ว่าในประวัติศาสตร์ คำนี้จะใช้ความหมายกว้าง ๆ ในทางที่ทางที่ไม่ดีและเสื่อมเสีย แต่ในปัจจุบันก็เป็นคำกว้าง ๆ ที่ใช้ทั่วไปและมีความหมายเป็นกลางในมาเลเซียและสิงคโปร์ เป็นทั้งคำนามและวิเศษณ์ที่ใช้เรียกคนขาว
การโต้เถียงในความหมายเชิงเหยียดชนชาติ.
คำว่า อั่งม้อ นั้นบางครั้งถูกมองว่าเป็นคำเรียกให้เสื่อมเสียและมีความหมายเหยียดชนชาติ ในขณะที่คนอีกบางส่วนมอง่วาเป็นคำที่รับได้ในบรบทปัจจุบัน ถึงแม้จะมีข้อถกเถียงเกิดขึ้น แต่คำนี้ก็ยังใช้กันอย่างแพร่หลาย มีการปรากฏใช้ในสื่ออย่างหนังสือพิมพ์ "The Straits Times" ของสิงคโปร์, ในโทรทัศน์และในภาพยนตร์ เช่น "I Not Stupid"
คริส วู้ด (นักแสดง)

คริส ชาร์ลส์ วู้ด ((เกิด 14 เมษายน 2531) เป็นนักแสดงชายชาวอเมริกัน เขาเป็นที่รู้จักจากการรับบท Malachai Parker จากซีรีส์เรื่อง The Vampire Diaries เป็นซีซันที่หกของซีรีส์ทางโทรทัศน์ The CW ในปี ค.ศ.2014 ก่อนหน้านั้นในปี ค.ศ.2013 เขารับบท อดัม วีเวอร์ เป็นนักเขียนในเรื่อง The Carrie Diaries จนมาถึงปี ค.ศ.2016 เขาได้รับบทนักแสดงนำในซีรี่ส์เรื่อง Containment รับบท เจค ไรลีย์ เจ้าหน้าที่่ตำรวจเมืองแอตแลนตา ระหว่างปี พ.ศ.2559 ถึงปี 2561 เขารับบท Mon-El ในซีรี่ส์ซูปเปอร์ฮีโร่ CW เรื่อง Supergirl
เวอาห์ แสงเงิน

เวอาห์ แสงเงิน ชื่อเล่น จอส เป็นนายแบบ พิธีกร นักแสดงชายชาวไทย สังกัดจีเอ็มเอ็มทีวี เกิดวันที่ 8 มีนาคม พ.ศ. 2539 ที่อำเภอทุ่งสง, จังหวัดนครศรีธรรมราช จบการศึกษาระดับปริญญาตรี ภาคอินเตอร์ คณะนิเทศศาสตร์ จุฬาลงกรณ์มหาวิทยาลัย เริ่มเป็นที่รู้จักจากรายการ ดูมันดิ (DoMunDi) ในช่องยูทิวบ์ที่ทำร่วมกับเพื่อนๆ และติดอันดับ 1 ใน 50 หนุ่มโสดในฝัน Cleo Bachelors 2017 จากนั้นก็มีผลงานถ่ายแบบ เดินแบบ อีกมากมาย ซึ่งผลงานที่เริ่มสร้างชื่อเสียง คือ การแสดงซีรีส์เรื่อง (3 Will Be Free) รับบท นีโอ และการรับบท ป้องกุล เป็นหนุ่มไซด์ไลน์ ในซีรีส์เรื่อง เกมรักเอาคืน ทางช่องจีเอ็มเอ็ม 25 คู่กับวรนุช ภิรมย์ภักดี
ผลงานการแสดงเรื่อง (3 Will Be Free) ทางช่องวัน 31 ซึ่งเขารับบทเป็น นีโอ หนุ่มบาร์โฮส ที่เข้าไปพัวพันกับภรรยาของเสี่ยธนา (รับบทโดย ทราย เจริญปุระ) เจ้าพ่ออสังหาริมทรัพย์จอมโหด จากนั้นเกิดเรื่องราวการไล่ล่า ทำให้เขาต้องหนีเพื่อเอาชีวิตรอดกับอีก 2 คน คือ หมิว (รับบทโดย ลภัสลัล จิรเวชสุนทรกุล) และ ชิน (รับบทโดย ตะวัน วิหครัตน์)
มาเตวส์ เฟร์นังจิส

มาเตวส์ เฟร์นังจิส ซีเกย์รา (เกิดวันที่ 30 มิถุนายน ค.ศ. 1998) เป็นนักฟุตบอลชาวบราซิล ปัจจุบันลงเล่นในตำแหน่งกองกลางให้กับปัลเมย์รัส ในกังเปโอนาตูบราซีเลย์รูแซรียีอา
เกียรติประวัติ.
สโมสร.
โบตาโฟโก
บาร์เซโลนา
ปัลเมย์รัส
ลิงกวีเน

ลิงกวีเน  เป็นพาสตาประเภทหนึ่ง มีลักษณะคล้ายกับเฟตตุชชีเนและเตรเนตเต แต่มีหน้าตัดเป็นรูปวงรีแทนที่จะแบน มีความกว้างประมาณ 4 มิลลิเมตร (0.16 นิ้ว) ซึ่งกว้างกว่าสปาเกตตี แต่ไม่กว้างเท่าเฟตตุชชีเน รูป "ลิงกวีเน" ในภาษาอิตาลีเป็นรูปพหูพจน์ของคำ "ลิงกวีนา" ซึ่งแปลว่า "ลิ้นเล็ก ๆ" เส้นลิงกวีเนที่บางลงอีกมีชื่อเรียกว่า "ลิงเกวตตีเน"
เฟตตุชชีเน

เฟตตุชชีเน (แปลตรงตัว#เปลี่ยนทาง 'ริบบิ้นเล็ก ๆ') เป็นพาสตาประเภทหนึ่งที่เป็นที่นิยมในอาหารโรมันและตอสกานา มีลักษณะเป็นพาสตาเส้นแบน หนา ดั้งเดิมทำจากไข่และแป้ง (โดยทั่วไปใช้ไข่ 1 ฟองต่อแป้ง 100 กรัม) แคบกว่า แต่คล้ายกับตัลยาเตลเลตามแบบฉบับของโบโลญญา เฟตตุชชีเนผักโขมทำจากผักโขม แป้ง และไข่
ในแบบดั้งเดิมมักรับประทานเฟตตุชชีเนกับ "ซูโกดูมีโด" (รากุเนื้อ) หรือ "รากุดีปอลโล" (รากุไก่) อาหารที่ทำจากเฟตตุชชีเนรวมถึงเฟตตุชชีเนอัลเฟรโดซึ่งพัฒนาขึ้นในช่วงกลางคริสต์ศตวรรษที่ 20
เฟตตุชชีเนตามธรรมเนียมนั้นจะทำแบบสด (ทั้งที่บ้านและในเชิงพาณิชย์) แต่ก็สามารถหาซื้อเฟตตุชชีเนแบบแห้งได้ตามร้านค้า
ตัลยาเตลเล

ตัลยาเตลเล (มีรากศัพท์มาจากกริยา แปลว่า "ตัด") เป็นพาสตาแบบดั้งเดิมประเภทหนึ่งจากแคว้นเอมีเลีย-โรมัญญาและแคว้นมาร์เคของประเทศอิตาลี มีลักษณะเป็นเส้นแบนยาวคล้ายเฟตตุชชีเน และมักมีความกว้างประมาณ 6 ถึง 10 มิลลิเมตร เราสามารถเสิร์ฟตัลยาเตลเลกับซอสหลากหลายชนิด แต่ซอสตามแบบฉบับคือซอสเนื้อหรือซอสโบโลญญา
ลาซัญญา

ลาซัญญา (– เอกพจน์) หรือ ลาซัญเญ (– พหูพจน์) เป็นพาสตาที่มีลักษณะเป็นแผ่นสี่เหลี่ยม อาจเป็นพาสตาที่เก่าแก่ที่สุดประเภทหนึ่ง โดยทั่วไป คำ "ลาซัญญา" หรือ "ลาซัญเญ" ยังหมายถึงอาหารอิตาลีที่ทำจากแผ่นลาซัญญาแห้งวางสลับชั้นกับซอสและส่วนผสมอื่น ๆ เช่น เนื้อสัตว์ ซอสมะเขือเทศและผักต่าง ๆ เนยแข็ง (ซึ่งอาจเป็นรีกอตตาและพาร์เมซาน) และเครื่องปรุงรสและเครื่องเทศ เช่น กระเทียม ออริกาโน และใบโหระพา อาจโรยหน้าด้วยเนยแข็งมอซซาเรลลาขูด ตามแบบฉบับแล้วจะนำแผ่นลาซัญญาที่วางสลับกับส่วนผสมอื่น ๆ นี้ไปอบในเตาอบ ในภาษาอิตาลีเรียกว่า "ลาซัญเญอัลฟอร์โน" (แปลตรงตัว#เปลี่ยนทาง 'ลาซัญญาเตาอบ') ลาซัญญาที่อบสุกแล้วจะถูกตัดเป็นชิ้นสี่เหลี่ยมก่อนเสิร์ฟ
เชิงอรรถและอ้างอิง.
<templatestyles src="Reflist/styles.css" />
จอมมารดาเลี่ยมเล็ก

จอมมารดาเลี่ยมเล็ก (สกุลเดิม:ชูโต, 2394-25 กุมภาพันธ์ 2472) พระสนมใน กรมพระราชวังบวรวิไชยชาญ และเป็นพระมารดาของ พระราชวรวงศ์เธอ พระองค์เจ้าภัททาวดีศรีราชธิดา และ พระราชวรวงศ์เธอ กรมหมื่นพิทยาลงกรณ์ ต้นบวรราชสกุลรัชนี
ประวัติ.
จอมมารดาเลี่ยมเล็กเกิดเมื่อ พ.ศ. 2394 ในปลายรัชสมัย พระบาทสมเด็จพระนั่งเกล้าเจ้าอยู่หัว จนถึงต้นรัชสมัย พระบาทสมเด็จพระจอมเกล้าเจ้าอยู่หัว เป็นธิดาของ นายสุจินดา (พลอย ชูโต) ราชินิกุลที่สืบเชื้อสายจาก เจ้าคุณชูโต พระเชษฐาใน สมเด็จพระอมรินทราบรมราชินี พระอัครมเหสีใน พระบาทสมเด็จพระพุทธยอดฟ้าจุฬาโลกมหาราช กับ ละโว้ ธิดาของ พระยามณเฑียรบาล (บัว) ซึ่งท่านผู้นี้เป็นพระพี่เลี้ยงใน พระบาทสมเด็จพระปิ่นเกล้าเจ้าอยู่หัว 
ต่อมาได้ถวายตัวเป็นพระสนมใน กรมพระราชวังบวรวิไชยชาญ และมีพระโอรสธิดาให้กับกรมพระราชวังบวรวิไชยชาญ 2 พระองค์คือ
ถึงแก่กรรม.
จอมมารดาเลี่ยมเล็กถึงแก่กรรมด้วยโรคลมในรัชสมัย พระบาทสมเด็จพระปกเกล้าเจ้าอยู่หัว เมื่อวันที่ 25 กุมภาพันธ์ พ.ศ. 2472 สิริรวมอายุได้ 78 ปี
คาร์ล บ็อค (นักสำรวจ)

คาร์ล บ็อค (17 กันยายน 2392-10 สิงหาคม 2475) เป็นข้าราชการ นักเขียน นักธรรมชาติวิทยา และนักสำรวจชาวนอร์เวย์
ประวัติ.
บ็อคเกิดที่ กรุงโคเปนเฮเกน ประเทศเดนมาร์กเมื่อวันที่ 17 กันยายน พ.ศ. 2392 ในระหว่างที่พ่อแม่ของเขาเดินทางมาทำธุรกิจ เขาเป็นลูกชายของพ่อค้าและเจ้าของโรงงาน พ่อและแม่ของเขามีโรงงานทอผ้าฝ้ายใน สวีเดน เขาเติบโตขึ้นมาในเมือง คริสเตียนซันน์ และเข้าศึกษาในโรงเรียนสอนศาสนาในท้องถิ่น เขาศึกษาต่อที่ประเทศเดนมาร์ก ภายหลังเดินทางไปศึกษาต่อด้าน สัตววิทยา และ วิทยาศาสตร์ธรรมชาติ ที่ กรุงลอนดอน ประเทศอังกฤษ
ต่อมาในปี พ.ศ. 2424 ขณะอายุได้ 32 ปีเขาเดินทางมายัง สยาม โดยมี พระเจ้าน้องยาเธอ พระองค์เจ้าเทวัญอุไทยวงศ์ ซึ่งต่อมาคือ สมเด็จพระเจ้าบรมวงศ์เธอ กรมพระยาเทวะวงศ์วโรปการ เสด็จมาให้การต้อนรับและได้เข้าเฝ้า พระบาทสมเด็จพระจุลจอมเกล้าเจ้าอยู่หัว และ กรมพระราชวังบวรวิไชยชาญ เพื่อศึกษา ธรรมชาติวิทยา ภูมิศาสตร์และสภาพแวดล้อมความเป็นอยู่ของผู้คนโดยรอบภาคเหนือของ สยาม และ ลาว โดยได้รับการสนับสนุนจาก พระบาทสมเด็จพระจุลจอมเกล้าเจ้าอยู่หัว เขาจึงได้มีโอกาสจดบันทึกถึงสภาพบ้านเมืองชีวิต ความเป็นอยู่ รวมถึงอาชีพของชาวสยามและสถานที่ต่าง ๆ ในสยามโดยได้วาดภาพประกอบเอาไว้ก่อนจะกลับมายังกรุงเทพมหานครเข้าถวายบังคมลา พระบาทสมเด็จพระจุลจอมเกล้าเจ้าอยู่หัว และเดินทางออกจากสยามเมื่อวันที่ 2 สิงหาคม พ.ศ. 2425 
เมื่อเดินทางกลับไปยังยุโรปก็ได้มีการตีพิมพ์บันทึกเล่มนี้เป็นหนังสือโดยพิมพ์เป็นภาษาเยอรมันเป็นครั้งแรก ในภายหลังได้แปลเป็นภาษาอังกฤษใช้ชื่อว่า Temples and Elephants หลังจากนั้นจึงได้มีการแปลเป็นภาษาไทยโดยใช้ชื่อว่า ท้องถิ่นสยามยุคพระพุทธเจ้าหลวง
บ็อคถึงแก่กรรมเมื่อวันพุธที่ 10 สิงหาคม พ.ศ. 2475 ที่ กรุงบรัสเซลส์ ประเทศเบลเยียมขณะอายุได้ 82 ปี
แอมเพก

แอมเพก  เป็นผู้ผลิตเครื่องขยายเสียงที่รู้จักกันดีที่สุดสำหรับกีตาร์เบส แรกเริ่มก่อตั้งขึ้นในปี ศ.ค. 1946 ในลินเด็น รัฐนิวเจอร์ซีย์ โดย เอเวอร์ริตต์ ฮัลล์ และ สแตนลีย์ ไมเคิลส์ ในชื่อ "Michaels-Hull Electronic Labs" ปัจจุบันแอมเพกเป็นส่วนหนึ่งของยามาฮ่ากีตาร์กรุป แม้ว่าแอมเพกจะเจาะจงในการผลิตเครื่องขยายเสียงกีตาร์เบส ก่อนหน้านี้เคยผลิตเครื่องขยายเสียงกีตาร์และกีตาร์พิกอัปและเครื่องดนตรี รวมทั้ง ดับเบิลเบส กีตาร์เบสและกีตาร์ไฟฟ้า
หม่อมเจ้าอติวงศ์วิวัสวัติ สุริยง

หม่อมเจ้าอติวงศ์วิวัสวัติ สุริยง (11 กรกฎาคม พ.ศ. 2460 - 21 พฤศจิกายน พ.ศ. 2549) ทรงเป็นพระโอรสใน พระเจ้าบรมวงศ์เธอ กรมหมื่นไชยาศรีสุริโยภาส ต้นราชสกุล สุริยง ประสูติแต่หม่อมเรณิ สุริยง ณ อยุธยา
พระประวัติ.
หม่อมเจ้าอติวงศ์วิวัสวัติ สุริยง เป็นโอรสใน พระเจ้าบรมวงศ์เธอ กรมหมื่นไชยาศรีสุริโยภาส กับ หม่อมหม่อมเรณิ สุริยง ณ อยุธยา ประสูติเมื่อวันที่ 11 กรกฎาคม พ.ศ. 2460 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว ทรงสำเร็จการศึกษาชั้นมัธยมศักษา จากโรงเรียนวชิราวุธวิทยาลัย
ทรงมีพระเชษฐา 2 องค์ และพระขนิษฐา 1 องค์ รวมกัน 3 องค์ดังนี้ <br>
เสกสมรส.
หม่อมเจ้าอติวงศ์วิวัสวัติ สุริยง ทรงสมรสกับหม่อมสุลาลีวัลย์ สุริยง ณ อยุธยา (สุลาลีวัลย์ สุวรรณทัต อดีตนักแสดงอาวุโส) มีบุตรธิดา 5 คน 
สิ้นชีพิตักษัย.
หม่อมเจ้าอติวงศ์วิวัสวัติ สุริยง สิ้นชีพิตักษัย 21 พฤศจิกายน พ.ศ. 2549 สิริพระชันษา 89 ปี 3 เดือน 21 วัน มีพิธีพระราชทานเพลิงศพ ณ วัดพระศรีมหาธาตุวรมหาวิหาร วันที่ 5 มิถุนายน พ.ศ. 2550
เทียบจุฑา ขาวขำ

เทียบจุฑา ขาวขำ (เกิด 27 ธันวาคม พ.ศ. 2498) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดอุดรธานี สังกัดพรรคเพื่อไทย เลขานุการกรรมาธิการการกระจายอำนาจท้องถิ่นและการปกครองรูปแบบพิเศษ อดีตประธานสภาองค์การบริหารส่วนจังหวัดอุดรธานี และเป็นอดีตหนึ่งในแกนนำแนวร่วมประชาธิปไตยต่อต้านเผด็จการแห่งชาติ (นปช.)
ประวัติ.
ชีวิตครอบครัว.
เทียบจุฑา ขาวขำ เกิดเมื่อวันที่ 27 ธันวาคม พ.ศ. 2498 ที่อำเภอบ้านผือ จังหวัดอุดรธานี สมรสกับนายวิเชียร ขาวขำ อดีตนายกองค์การบริหารส่วนจังหวัดอุดรธานี 2 สมัย 
การทำงาน.
เทียบจุฑา ขาวขำ เป็นนักการเมืองท้องถิ่นในจังหวัดอุดรธานี ได้รับเลือกตั้งเป็นสมาชิกสภาองค์การบริหารส่วนจังหวัดอุดรธานี และเป็นประธานสภาองค์การบริหารส่วนจังหวัดอุดรธานี (อบจ.) ต่อมาในปี 2554 ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี เขต 9 สังกัดพรรคเพื่อไทย และในปี 2562 เป็นสมาชิกสภาผู้แทนราษฎรจังหวัดอุดรธานี เขต 8 สังกัดพรรคเพื่อไทย
เทียบจุฑา ขาวขำ เป็นประธานชมรมแม่บ้านท้องถิ่นไทย
สมาชิกสภาผู้แทนราษฎร.
เทียบจุฑา ขาวขำ เป็นสมาชิกสภาผู้แทนราษฎรจังหวัดอุดรธานี 3 สมัย
1.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย
2.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย
3.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคเพื่อไทย
ประเทศแอลเบเนียในโอลิมปิกฤดูร้อน 2020

ประเทศแอลเบเนียเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ประเทศญี่ปุ่น โดยมีคณะกรรมการโอลิมปิกแห่งชาติแอลเบเนีย (KOKSH) เป็นตัวแทนในการแข่งขันครั้งนี้มีกำหนดจัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19
จนถึงขณะนี้ ประเทศแอลเบเนียได้เข้าร่วมการแข่งขันกีฬาโอลิมปิกฤดูร้อนมาแล้ว 8 ครั้งนับตั้งแต่การเข้าร่วมครั้งแรกในปี 1972 คณะกรรมการฯได้คัดเลือกนักกีฬาทั้งหมด 9 คน เป็นชาย 6 คน และหญิง 3 คน เพื่อแข่งขันใน 6 กีฬา
ภูมิหลัง.
ก่อนการแข่งขันในปี 2020 แอลเบเนียได้ส่งคณะผู้แทนไปแข่งขันกีฬาโอลิมปิกฤดูร้อนมาแล้ว 8 ครั้ง คณะกรรมการโอลิมปิกแห่งชาติแอลเบเนีย (KOKSH) ได้รับการรับรองจากคณะกรรมการโอลิมปิกสากล (IOC) เมื่อวันที่ 1 มกราคม 1959 ประเทศนี้เข้าร่วมการแข่งขันโอลิมปิกฤดูร้อนครั้งแรกในปี 1972 ที่เมืองมิวนิก ประเทศเยอรมนี และพลาดการแข่งขันครั้งต่อมา ก่อนจะกลับมาแข่งขันโอลิมปิกฤดูร้อนในปี 1992 ที่เมืองบาร์เซโลนา ประเทศสเปน
จำนวนนักกีฬา.
ตารางต่อไปนี้แสดงจำนวนผู้เข้าแข่งขันของแอลเบเนียในโอลิมปิกฤดูร้อน 2020 ทีมชาติแอลเบเนียสำหรับการแข่งขันในปี 2020 ประกอบด้วยผู้เข้าแข่งขันชาย 6 คนและผู้เข้าแข่งขันหญิง 3 คน รวมถึงนักกีฬา Izmir Smajlaj และ Luiza Gega นักยิมนาสติก Matvei Petrov นักยูโด Indrit Cullahj นักยิงปืน Manuela Delilaj นักว่ายน้ำ Kledi Kadiu และ Nikol Merizaj เช่นเดียวกับนักยกน้ำหนัก Briken Calja และ Erkand Qerimaj
ยศทหารเติร์กเมนิสถาน

ตารางข้างล่างต่อไปนี้คือข้อมูลเกี่ยวกับยศทหารของกองทัพเติร์กเมนิสถาน โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต
ประเทศปานามาในโอลิมปิกฤดูร้อน 2020

ประเทศปานามาเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการแข่งขันโอลิมปิกฤดูร้อนครั้งที่ 18 ของประเทศ นับตั้งแต่การเข้าร่วมครั้งแรกในปี 1928
กรีฑา.
นักกีฬาชาวปานามาผ่านเกณฑ์การเข้าร่วมการแข่งขันโดยใช้เวลาที่ผ่านการคัดเลือกหรืออันดับโลกในกีฬากรีฑาต่อไปนี้ (มีนักกีฬาสูงสุด 3 คนในแต่ละรายการ)
ตัวย่อ:
มวยสากลสมัครเล่น.
ปานามาส่งนักมวยหญิงหนึ่งคนเข้าร่วมการแข่งขันโอลิมปิก โดยการยกเลิกการแข่งขันมวยสากลรอบคัดเลือกโซนแพนอเมริกัน 2021 ที่บัวโนสไอเรส ประเทศอาร์เจนตินา นักกีฬาโอลิมปิกริโอ 2016 เอเธย์นา ไบลอน จบการแข่งขันในสามอันดับแรกของรุ่นมิดเดิลเวทหญิง และได้ตำแหน่งในทีมชาติปานามาตามการจัดอันดับคณะทำงานมวยสากลของ IOC สำหรับทวีปอเมริกา 
จักรยาน.
ปานามาส่งนักปั่นทีมละ 1 คนเข้าแข่งขันในรายการจักรยานถนนชายเดี่ยวโอลิมปิก โดยจบการแข่งขันในอันดับสองอันดับแรกที่ยังไม่ผ่านการคัดเลือกในการแข่งขันชิงแชมป์แพนอเมริกัน 2019 ที่ประเทศเม็กซิโก ซึ่งถือเป็นการเปิดตัวกีฬาประเภทนี้ของประเทศ
ยูโด.
ปานามาผ่านการคัดเลือกนักยูโด 2 คนสำหรับรุ่นน้ำหนักต่อไปนี้ในการแข่งขันครั้งนี้ มิเรียม โรเปอร์ ซึ่งเป็นตัวแทนของเยอรมนีในการแข่งขัน 2 ครั้งก่อนหน้านี้ ได้รับเลือกให้เป็นหนึ่งในนักยูโด 18 อันดับแรกในรุ่นไลท์เวทหญิง (57 กก.) ตามรายชื่อการจัดอันดับโลกของ IJF เมื่อวันที่ 28 มิถุนายน 2021 ขณะที่คริสติน ฮิเมเนซ นักยูโดหน้าใหม่ (รุ่นฮาล์ฟเฮฟวีเวทหญิง 52 กก.) ยอมรับตำแหน่งในทวีปอเมริกาในฐานะนักยูโดอันดับหนึ่งของประเทศนอกเหนือจากตำแหน่งที่ผ่านการคัดเลือกโดยตรง
ว่ายน้ำ.
ปานามาได้รับคำเชิญจาก FINA ให้ส่งนักว่ายน้ำที่มีอันดับสูงสุดในโลก 2 คน (เพศละ 1 คน) ในการแข่งขันประเภทบุคคลไปแข่งขันโอลิมปิก โดยจะใช้ระบบคะแนนของ FINA และ/หรือเวลาการคัดเลือกโอลิมปิก (OST)
ประเทศซิมบับเวในโอลิมปิกฤดูร้อน 2020

ประเทศซิมบับเวเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 10 ติดต่อกันที่ประเทศเข้าร่วมการแข่งขันกีฬาโอลิมปิกฤดูร้อนในฐานะประเทศเอกราชภายใต้ชื่อซิมบับเว หลังจากที่เคยเข้าร่วมในชื่อโรดีเซียใต้และโรดีเซียในยุคอาณานิคม
คณะกรรมการโอลิมปิกซิมบับเว (ZOC) มีนักกีฬา 5 คนเข้าร่วมการแข่งขันโอลิมปิก ซึ่งเป็นทีมซิมบับเวที่มีขนาดเล็กเป็นอันดับสองนับตั้งแต่การเข้าร่วมครั้งแรกในปี 1928 สำหรับการแข่งขันโอลิมปิกครั้งที่ 3 ติดต่อกัน ซิมบับเวไม่ได้เหรียญรางวัลใดๆ นักกอล์ฟ สก็อตต์ วินเซนต์ เป็นนักกีฬาซิมบับเวเพียงคนเดียวที่คว้าเหรียญรางวัลได้ เขาเสมอกับอันดับที่ 16 ในการแข่งขันกอล์ฟชาย โดยจบการแข่งขันตามหลัง ปาน เฉิง-จง ผู้ได้รับเหรียญทองแดง 4 สโตรก
กรีฑา.
ซิมบับเวได้รับสิทธิ์สากลจากสหพันธ์กรีฑาโลก เพื่อส่งนักกรีฑาหญิงไปแข่งขันกีฬาโอลิมปิก
ตัวย่อ:
กอล์ฟ.
ซิมบับเวส่งนักกอล์ฟหนึ่งคนเข้าร่วมการแข่งขันโอลิมปิกเป็นครั้งแรก สก็อตต์ วินเซนต์ (มือวางอันดับ 239 ของโลก) ผ่านเข้ารอบ 60 อันดับแรกของการแข่งขันประเภทชายตามการจัดอันดับโลกของ IGF
เรือพาย.
ซิมบับเวคว้าสิทธิ์เข้าแข่งขันเรือกรรเชียงเดี่ยวชายในการแข่งขันครั้งนี้ด้วยการคว้าเหรียญเงิน และได้เรือลำที่ 2 จากทั้งหมด 5 ลำในการแข่งขันเรือกรรเชียงคัดเลือกโอลิมปิกแอฟริกันของ FISA ประจำปี 2019 ที่เมืองตูนิส ประเทศตูนิเซีย
ว่ายน้ำ.
ซิมบับเวได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศแซมเบียในโอลิมปิกฤดูร้อน 2020

ประเทศแซมเบียเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นครั้งที่ 14 ที่แซมเบียเข้าร่วมการแข่งขันกีฬาโอลิมปิกฤดูร้อน แม้ว่าจะเข้าร่วมครั้งแรกอย่างเป็นทางการในปี 1964 ภายใต้ชื่อ "นอร์เทิร์นโรดีเซีย"
ประเทศอินเดียในโอลิมปิกฤดูร้อน 2020

ประเทศอินเดีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 การแข่งขันครั้งนี้ถือเป็นครั้งที่ 25 ที่อินเดียได้เข้าร่วมการแข่งขันกีฬาโอลิมปิกฤดูร้อน หลังจากได้เข้าร่วมอย่างเป็นทางการครั้งแรกในปี 1900
อินเดียส่งนักกีฬาเข้าร่วมการแข่งขันครั้งนี้เป็นครั้งที่มากที่สุด โดยมีนักกีฬา 119 คนจาก 18 กีฬา อินเดียส่งนักกีฬาลงแข่งขันฟันดาบเป็นครั้งแรกในประวัติศาสตร์การแข่งขัน นอกจากนี้ การแข่งขันครั้งนี้ยังเป็นครั้งแรกที่อินเดียส่งนักกีฬาหลายคนเข้าร่วมการแข่งขันเรือใบและผ่านการคัดเลือกให้เข้าร่วมการแข่งขันว่ายน้ำโดยตรง แมรี่ โคม และ มันพรีต ซิงห์ เป็นผู้เชิญธงชาติในพิธีเปิด และ บาจรัง ปูเนีย เป็นผู้เชิญธงชาติในพิธีปิด
การแข่งขันครั้งนี้ยังถือเป็นการแข่งขันกีฬาโอลิมปิกที่ประสบความสำเร็จมากที่สุดสำหรับอินเดีย โดยคว้าเหรียญรางวัลมาได้ 7 เหรียญ ได้แก่ 1 เหรียญทอง 2 เหรียญเงิน และ 4 เหรียญทองแดง เหรียญทองเพียงเหรียญเดียวที่ นีราจ โชปรา ได้รับ ถือเป็นเหรียญทองกรีฑาเหรียญแรกของอินเดีย และเป็นเหรียญทองประเภทบุคคลเหรียญที่สอง อินเดียยังคว้าเหรียญเงินเหรียญแรกในการแข่งขันยกน้ำหนักอีกด้วย ทีมฮอกกี้ชายคว้าเหรียญทองแดง บันทึกสถิติเหรียญโอลิมปิกครั้งแรกนับตั้งแต่ปี 1980 นอกจากนี้ทีมยังได้ทำสถิติเหรียญรางวัลมวยสากลสมัครเป็นเหรียญ 3 และเหรียญโอลิมปิกเหรียญที่ 5 และ 6 ในประเภทมวยปล้ำอีกด้วย
อเมริกันซามัวในโอลิมปิก

อเมริกันซามัว เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1988 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของอเมริกันซามัว คือ คณะกรรมการโอลิมปิกแห่งชาติอเมริกันซามัว เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ASA
นับตั้งแต่อเมริกันซามัวส่งนักกีฬาเข้าร่วมการแข่งขันโอลิมปิกครั้งแรก นักกีฬาอเมริกันซามัวยังไม่เคยได้รับเหรียญรางวัลเลย
สรุปเหรียญรางวัล.
<templatestyles src="Col-begin/styles.css"/>
ประเทศฟีจีในโอลิมปิก

ประเทศฟีจี เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1956 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศฟีจี คือ สมาคมกีฬาและคณะกรรมการโอลิมปิกแห่งชาติฟีจี เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ FIJ
นับตั้งแต่ประเทศฟีจีส่งนักกีฬาเข้าร่วมการแข่งขันโอลิมปิกครั้งแรก นักกีฬาฟีจีได้รับเหรียญรางวัลรวมทั้งหมด 4 เหรียญ โดยแบ่งเป็น 2 เหรียญทอง 1 เหรียญเงิน 1 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
ประเทศปาปัวนิวกินีในโอลิมปิก

ประเทศปาปัวนิวกินี เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1976 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศปาปัวนิวกินี คือ คณะกรรมการโอลิมปิกปาปัวนิวกินี เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ PNG
นับตั้งแต่ประเทศปาปัวนิวกินีส่งนักกีฬาเข้าร่วมการแข่งขันโอลิมปิกครั้งแรก นักกีฬาปาปัวนิวกินีได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน 0 เหรียญทองแดง
ประเทศรัสเซียในโอลิมปิก

ประเทศรัสเซีย เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศรัสเซีย คือ คณะกรรมการโอลิมปิกรัสเซีย เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ RUS
นับตั้งแต่ประเทศรัสเซียส่งนักกีฬาเข้าร่วมการแข่งขันโอลิมปิกครั้งแรก นักกีฬารัสเซียได้รับเหรียญรางวัลรวมทั้งหมด 542 เหรียญ โดยแบ่งเป็น 193 เหรียญทอง 164 เหรียญเงิน 185 เหรียญทองแดง
เจ้าภาพการแข่งขัน.
รัสเซียเป็นเจ้าภาพจัดการแข่งขันมาแล้ว 2 ครั้ง โดยมอสโกเป็นเจ้าภาพจัดการแข่งขันกีฬาโอลิมปิกฤดูร้อนในปี 1980 ซึ่งรัสเซีย (สหพันธ์สาธารณรัฐสังคมนิยมโซเวียตรัสเซีย) เป็นส่วนหนึ่งของสหภาพโซเวียต ส่วนโซชิเป็นเจ้าภาพจัดการแข่งขันกีฬาโอลิมปิกฤดูหนาวในปี 2014 ซึ่งเป็นส่วนหนึ่งของสหพันธรัฐรัสเซีย
การเข้าร่วมแข่งขัน.
เหรียญรางวัลรวม.
สหพันธรัฐรัสเซีย จักรวรรดิรัสเซีย นักกีฬาโอลิมปิกจากรัสเซีย และคณะกรรมการโอลิมปิกรัสเซีย บางครั้งก็ถูกนำมารวมกันนอกแหล่งที่มาของ IOC สหภาพโซเวียตมักจะถูกนำมารวมกับทีมหลังสหภาพที่เข้าแข่งขันในปี 1992 แหล่งข้อมูลบางแห่งรวมสหภาพโซเวียตและรัสเซียเข้าด้วยกัน แม้ว่าสาธารณรัฐหลายแห่งที่ได้รับหรือได้รับเอกราชในภายหลัง (อาร์มีเนีย อาเซอร์ไบจาน เบลารุส เอสโตเนีย จอร์เจีย คาซัคสถาน คีร์กีซสถาน ลัตเวีย ลิทัวเนีย มอลโดวา ทาจิกิสถาน เติร์กเมนิสถาน ยูเครน และอุซเบกิสถาน) มีส่วนช่วยในการนับเหรียญของสหภาพโซเวียต และยังมีแหล่งข้อมูลที่รวมเหรียญทั้งหมดของ RU1, URS, EUN, OAR, ROC และ RUS เข้าด้วยกัน เมื่อวันที่ 31 มกราคม 1992 สหประชาชาติยอมรับรัสเซียโดยไม่คัดค้านในฐานะผู้สืบทอดสิทธิและภาระผูกพันของอดีตสหภาพโซเวียต แต่สิ่งนี้ไม่มีความสำคัญในการคำนวณเหรียญ
นักกีฬารัสเซียที่เป็นกลางซึ่งเข้าแข่งขันในฐานะ "AIN" ในโอลิมปิกฤดูร้อน 2024 ก็รวมอยู่ในตารางด้วย
คำนวณเหรียญรางวัล:
รัสเซียรวมกับผู้มาก่อน
สรุปเหรียญรางวัล.
<templatestyles src="Col-begin/styles.css"/>
พรีวา

พรีวา  หรือ ปริบัส  เป็นเมืองและเทศบาลแห่งหนึ่งของประเทศฝรั่งเศส และเป็นเมืองหลักของจังหวัดอาร์แด็ช โดยเป็นศูนย์กลางการบริหารที่มีขนาดเล็กที่สุดของจังหวัดใด ๆ ในฝรั่งเศส พรีวาเป็นเทศบาลที่ใหญ่เป็นอันดับที่ห้าในจังหวัดอาร์แด็ช รองจากอานอแน, โอเบอนา, กีเลอร็อง-กร็องฌ์ และตูร์นง-ซูร์-โรน เมืองนี้ถูกทหารฝรั่งเศสในพระเจ้าหลุยส์ที่ 13 ล้อมใน ค.ศ. 1629 ทุกวันนี้พรีวาเป็นที่รู้จักจากการทำปูว์เรเกาลัดและเกาลัดเชื่อม ("มารงกลาเซ")
ฟร็องซัว-อ็องรี ตูร์แป็ง

ฟร็องซัว-อ็องรี ตูร์แป็ง (ค.ศ. 1709–1799) เอกสารไทยบางแห่งเขียนเป็น ตุรแปง เป็นชาวฝรั่งเศสซึ่งเป็น "คนรู้หนังสือ" (man of letters)
ชีวิต.
ตูร์แป็งเกิดที่ก็อง (Caen) ซึ่งเป็นเมืองในประเทศฝรั่งเศส แรกเริ่มปฏิบัติหน้าที่เป็นอาจารย์ที่มหาวิทยาลัยก็อง จากนั้นเดินทางไปแสวงโชคที่ปารีส แต่ทำได้มากสุด คือ รับจ้างเขียนหนังสือให้แก่ร้านขายหนังสือ จึงใช้ชีวิตด้วยความยากลำบาก ในช่วงนั้น ตูร์แป็งฝากผลงานที่โดดเด่น คือ การนำผลงานภาษาอังกฤษของเอ็ดเวิร์ด มอนทากิว (Edward Montague) มาแปล หรือที่จริงคือดัดแปลง เป็นผลงานชื่อ "อิสตัวร์ ดู กูแวร์เนอม็อง เด ซ็องเซียน เรปูว์บลิก" (Histoire du gouvernement des anciennes républiques; "ประวัติศาสตร์การปกครองของสาธารณรัฐโบราณ") เผยแพร่เมื่อ ค.ศ. 1768 และยังรับหน้าที่เขียนภาคต่อให้แก่ผลงานของปีแยร์ โฌแซ็ฟ ดอร์เลอ็อง (Pierre Joseph d'Orléans) ชื่อ "อิสตัวร์ เด เรโวลูซียง ด็องเกลอแตร์" (Histoire des revolutions d'Angleterre; "ประวัติศาสตร์การปฏิวัติของอังกฤษ") เผยแพร่เมื่อ ค.ศ. 1786
ตูร์แป็งได้นำบันทึกของปีแยร์ บรีโก (Pierre Brigot) มิชชันนารีชาวฝรั่งเศสในกรุงศรีอยุธยา มาดัดแปลงเป็นหนังสือชื่อ "อิสตัวร์ นาตูว์แร็ล เอ ซีวิล ดู รัวโยม เดอ ซียาม" (Histoire naturelle et civile du royaume de Siam; "ประวัติศาสตร์ด้านธรรมชาติและพลเมืองของราชอาณาจักรสยาม") เผยแพร่เมื่อ ค.ศ. 1771 แม้จะได้รับความสนใจ แต่ก็เป็นที่วิพากษ์วิจารณ์ว่า เต็มไปด้วยข้อมูลผิดพลาด และบรีโกเองก็กล่าวหาตูร์แป็งว่า บิดเบือนความคิดของตน หนังสือนี้มีสองเล่ม กรมศิลปากรแปลเป็นภาษาไทย ใหัชื่อเล่มแรกว่า "ประวัติศาสตร์แห่งพระราชอาณาจักรสยาม" เผยแพร่ใน พ.ศ. 2530 ผู้แปล คือ นายปอล ซาเวียร์ แปลจากภาษาฝรั่งเศสโดยตรง และให้ชื่อเล่มที่สองว่า "ประวัติศาสตร์กรุงศรีอยุธยา ฉบับตุรแปง" เผยแพร่ใน พ.ศ. 2522 ผู้แปล คือ นางสมศรี เอี่ยมธรรม ข้าราชการของกรม แปลจากคำแปลภาษาอังกฤษอีกทอดหนึ่ง มิได้แปลจากภาษาฝรั่งเศสโดยตรง
นอกจากนี้ ตูร์แป็งยังมีผลงานเด่นอีกสองเรื่อง เรื่องแรก คือ "ลา ฟร็องส์ อีลูสทร์ อู เลอ ปลูว์ตาร์ก ฟร็องแซ" (La France illustre, ou Le Plutarque français; "ฝรั่งเศสอันรุ่งเรือง หรือพลูทาร์กแบบฝรั่งเศส") เป็นประมวลประวัติบุคคลสำคัญในวงราชการ มีห้าเล่ม เผยแพร่ระหว่าง ค.ศ. 1777–1790 ถูกฌ็อง-ฟร็องซัว เดอ ลา อาร์ป (Jean-François de La Harpe) วิจารณ์ว่า ไม่ได้ทำให้ตูร์แป็งดูเป็นพลูทาร์กหรือเป็นชาวฝรั่งเศสแม้แต่น้อย อีกเรื่อง คือ "อิสตัวร์ เด ซ็อม ปูว์บลิก ตีเร ดู ตีแยร์ เอตา" (Histoire des hommes publics tires du tiers etat; "ประวัติบุคคลสาธารณะซึ่งหยิบยกมาจากฐานันดรที่สาม") เผยแพร่ใน ค.ศ. 1789
ภาวะฉุกเฉินทางสาธารณสุขระหว่างประเทศ

ภาวะฉุกเฉินทางสาธารณสุขระหว่างประเทศ  คือการประกาศอย่างเป็นทางการโดยองค์การอนามัยโลกซึ่งเหตุการณ์ฉุกเฉินด้านสาธารณสุขที่ก่อให้เกิดความเสี่ยงต่อนานาประเทศ จากการแพร่ระบาดระหว่างประเทศและต้องอาศัยความร่วมมือระหว่างประเทศในการรับมือกับเหตุการณ์นั้น ๆ ภายใต้กฎอนามัยระหว่างประเทศ ค.ศ. 2005 (International Health Regulations : IHR) รัฐมีหน้าที่ต้องตอบสนองทันทีต่อภาวะฉุกเฉินดังกล่าว
การประกาศภาวะฯ ได้รับการเผยแพร่โดยคณะกรรมการฉุกเฉิน (EC) ซึ่งประกอบด้วยผู้เชี่ยวชาญระหว่างประเทศที่ดำเนินงานภายใต้ IHR ภายหลังการระบาดของโรคซาร์สเมื่อปี 2002 
ตั้งแต่ปี 2009 เป็นต้นมา องค์การอนามัยโลกได้ประกาศภาวะฉุกเฉินฯ ทั้งสิ้น 6 ครั้ง ประกอบด้วย การระบาดของไข้หวัดใหญ่สายพันธุ์ใหม่ 2009, การระบาดของโรคโปลิโอ 2014, การระบาดของไวรัสอีโบลาในแอฟริกาตะวันตก 2014, การระบาดของไวรัสซิกา 2015–16, การระบาดทั่วของอีโบลาในกีวู และการระบาดทั่วของโควิด-19 การประกาศถือว่าเป็นการชั่วคราวที่ต้องได้รับการทบทวนทุก ๆ สามเดือน
ไปชีญุชดาออร์ตา

ไปชีญุชดาออร์ตา  เป็นอาหารดั้งเดิมชนิดหนึ่งในตำรับอาหารโปรตุเกส ชื่ออาหารแปลตามตัวอักษรได้ว่า "ปลาน้อยจากสวนผัก" เนื่องจากมีลักษณะคล้ายปลาตัวเล็ก ๆ ที่มีสีสันสดใส อาหารชนิดนี้ได้รับการนำเข้าสู่ญี่ปุ่นโดยนักเผยแผ่ศาสนาคณะเยสุอิตในคริสต์ศตวรรษที่ 16 และมีวิวัฒนาการไปเป็นเท็มปูระในที่สุด
การเตรียม.
โดยทั่วไปมักเตรียมไปชีญุชดาออร์ตาโดยลวกถั่วแขกฝักแบนให้พอสุก ก่อนนำไปชุบแป้งทอดที่ทำจากแป้งสาลีผสมกับไข่ จากนั้นนำไปทอดในน้ำมันท่วม นอกจากนี้ยังอาจใช้ผักอื่น ๆ เช่น พริกหวาน แคร์รอต มะเขือม่วง ซูคีนี
กรมทหารพรานที่ 36

กรมทหารพรานที่ 36 (อักษรย่อ: กรม ทพ. 36) เป็นหนึ่งในกองกำลังเฉพาะกิจของกองทัพภาคที่ 3 ซึ่งมีกองบัญชาการอยู่ที่ค่ายเทพสิงห์ อำเภอแม่สะเรียง จังหวัดแม่ฮ่องสอน และมีผู้บังคับการคนปัจจุบันคือพันเอก ต่อพงษ์ ชำนาญอาสา
นอกจากนี้ หน่วยเฉพาะกิจกรมทหารพรานที่ 36 ยังมีทหารเสนารักษ์ ซึ่งให้การช่วยเหลือด้านการส่งกลับสายแพทย์
ประวัติ.
กรมทหารพรานที่ 36 ได้รับการจัดตั้งเมื่อวันที่ 1 เมษายน พ.ศ. 2527 ตามคำสั่งของกองทัพภาคที่ 3 และกองอำนวยการรักษาความมั่นคงภายในภาคที่ 3 โดยรับผิดชอบพื้นที่ 4 อำเภอ ได้แก่ อำเภอแม่สะเรียง, อำเภอแม่ลาน้อย, อำเภอสบเมย และอำเภอขุนยวม ซึ่งมักได้รับการกล่าวถึงผ่านสื่อข่าวในการแก้ปัญหาหมอกควันและไฟป่า
เดือนเมษายน พ.ศ. 2556 ทหารหน่วยเฉพาะกิจกรมทหารพรานที่ 36 ได้ประสานงานกับหน่วยปราบปรามยาเสพติด กองร้อยตำรวจตระเวนชายแดนที่ 337, ตำรวจภูธรสบเมย สกัดจับอดีตทหารกองกำลังกลุ่มชาติพันธุ์ (อักษรย่อ: EAOs) จากประเทศเพื่อนบ้าน ที่ลักลอบลำเลียงยาบ้ากว่า 2 หมื่นเม็ดเข้าสู่ประเทศ
ส่วนในเดือนเมษายน พ.ศ. 2559 ทหารพรานหน่วยเฉพาะกิจกรมทหารพรานที่ 36 และกองร้อยทหารพรานที่ 3604 ทำการดักซุ่มจับแก๊งค้ายาหลังได้รับรายงานข่าวว่าจะมีการลักลอบลำเลียงจากประเทศเพื่อนบ้าน กระทั่งเกิดการยิงปะทะกับชาวกะเหรี่ยงสัญชาติพม่าที่จังหวัดแม่ฮ่องสอน เมื่อสิ้นเสียงปืน เจ้าหน้าที่ทุกนายปลอดภัยและสามารถจับกุมผู้ต้องหาได้ 3 คน พร้อมของกลางเป็นยาเสพติดประเภท 1 (ยาบ้า) จำนวน 2 แสนเม็ด และส่งต่อให้พนักงานสอบสวนสถานีตำรวจภูธรเสาหินดำเนินคดีตามกฎหมาย
ครั้นในเดือนตุลาคม พ.ศ. 2559 หน่วยเฉพาะกิจกรมทหารพรานที่ 36 ร่วมกับนักศึกษาวิชาทหาร 19 สถาบัน ได้ร่วมกันแปรอักษรเป็นเลข 9 ไทย เพื่อถวายอาลัยแด่พระบาทสมเด็จพระเจ้าอยู่หัวภูมิพลอดุลยเดช
เดือนกรกฎาคม พ.ศ. 2560 หน่วยเฉพาะกิจกรมทหารพรานที่ 36 ได้ทำพิธีประดับเครื่องหมายเครื่องหมายเชิดชูเกียรติทหารพราน และเครื่องหมายแสดงความสามารถพิเศษทหารพรานจู่โจมกิตติมศักดิ์ แก่เจ้าหน้าที่กรมป่าไม้ และกรมอุทยานแห่งชาติ สัตว์ป่า และพันธุ์พืช ที่ทำการปกป้องอุทยานแห่งชาติสาละวิน เพื่อสร้างขวัญและกำลังใจ
กิจกรรมเพื่อสังคม.
เดือนมีนาคม พ.ศ. 2560 ดำเนินกิจกรรมสารธารณประโยชน์ มอบอุปกรณ์การเรียนแก่เด็กนักเรียนในถิ่นธุรกันดาร ที่อำเภอสบเมย จังหวัดแม่ฮ่องสอน และในเดือนตุลาคม พ.ศ. 2561 หน่วยเฉพาะกิจกรมทหารพรานที่ 36 ร่วมกับฝ่ายปกครองอำเภอแม่สะเรียง ช่วยเหลือราษฎรที่ได้รับผลกระทบจากน้ำป่าไหลหลาก
เดือนมีนาคม พ.ศ. 2562 หน่วยเฉพาะกิจกรมทหารพรานที่ 36 มอบเครื่องอุปโภคบริโภคแก่ผู้ประสบอัคคีภัย ที่อำเภอแม่สะเรียง เพื่อเป็นการบรรเทาความเดือดร้อนในเบื้องต้น รวมถึงสนับสนุนกำลังพลในการก่อสร้างที่อยู่อาศัยใหม่
ส่วนในเดือนกรกฎาคมของปีเดียวกัน หน่วยเฉพาะกิจกรมทหารพรานที่ 36 ได้ร่วมกับหน่วยพัฒนาการเคลื่อนที่ 36 ดำเนินการซ่อมคอสะพานข้ามห้วยแม่สามแลบที่ชำรุดเสียหาย จากน้ำป่าไหลหลาก และในเดือนสิงหาคม หน่วยเฉพาะกิจกรมทหารพรานที่ 36 ได้จัดชุดบรรเทาสาธารณภัยทำการปรับผิวถนนที่ถูกโคลนถล่มทับถนนทางหลวงหมายเลข 108 เพื่อให้ยานพาหนะสัญจรได้ตามปกติ
สิ่งสืบทอด.
หน่วยเฉพาะกิจกรมทหารพรานที่ 36 มีชุดปฏิบัติการดับไฟป่าประจำการอยู่ใน 4 อำเภอที่รับผิดชอบ เพื่อเตรียมความพร้อมในการดับไฟป่า
การประเมินข่าวกรอง

การประเมินข่าวกรอง  คือการพัฒนาการคาดการณ์พฤติกรรม หรือหลักสูตรการปฏิบัติที่แนะนำต่อความเป็นผู้นำขององค์กร ซึ่งขึ้นอยู่กับช่วงกว้างของสารสนเทศที่เปิดเผยและแอบแฝง การประเมินพัฒนาขึ้นเพื่อตอบสนองความต้องการประกาศภาวะผู้นำเพื่อแจ้งการตัดสินใจ การประเมินอาจดำเนินการในนามของรัฐ, การทหาร หรือองค์กรการค้าที่มีช่วงของแหล่งข้อมูลที่มีให้สำหรับแต่ละหน่วย
การประเมินข่าวกรองตรวจสอบข้อมูลที่มีอยู่ และการประเมินก่อนหน้าสำหรับความเกี่ยวข้องและใช้ได้ในขณะนี้ ในกรณีที่ต้องการข้อมูลเพิ่มเติม นักวิเคราะห์อาจบริหารงานการรวบรวม
ส่วนข่าวกรองศึกษาเป็นสาขาวิชาการที่เกี่ยวข้องกับการประเมินข่าวกรอง โดยเฉพาะอย่างยิ่งที่เกี่ยวข้องกับความสัมพันธ์ระหว่างประเทศและวิทยาการทหาร
กระบวนการ.
การประเมินข่าวกรองขึ้นอยู่กับความต้องการหรือความจำเป็นของผู้ใช้ ซึ่งอาจเป็นความต้องการตายตัว หรือปรับให้เหมาะกับสถานการณ์เฉพาะ หรือหนังสือขอข้อมูลเพิ่มเติม (RFI) "ความต้องการ" จะถูกส่งต่อไปยังหน่วยงานประเมินและดำเนินการผ่านวงรอบข่าวกรอง ซึ่งเป็นวิธีการที่มีโครงสร้างในการตอบสนองต่อหนังสือขอข้อมูลเพิ่มเติม
หนังสือขอข้อมูลเพิ่มเติมอาจระบุว่าผู้ร้องขอต้องการใช้ในรูปแบบใด
คีวีน เคลลิเฮอร์

คีวีน โอราน เคลลิเฮอร์(เกิด 23 พฤศจิกายน ค.ศ. 1998) เป็นนักฟุตบอลทีมชาติสาธารณรัฐไอร์แลนด์ ปัจจุบันเล่นตำแหน่งผู้รักษาประตูให้กับเบรนต์ฟอร์ด ในพรีเมียร์ลีก
สโมสรอาชีพ.
ลิเวอร์พูล.
เคลลิเฮอร์ลงเล่นให้ทีมชุดใหญ่ครั้งแรกในวันที่ 25 กันยายน ค.ศ. 2019 ในรายการอีเอฟแอลคัพ รอบที่สาม นัดที่ลิเวอร์พูลบุกไปเอาชนะมิลตันคีนส์ดอนส์ 2–0
ในวันที่ 30 ตุลาคม ค.ศ. 2019 เขาได้ลงเล่นนัดที่สองให้กับสโมสร ในอีเอฟแอลคัพ รอบที่สี่ นัดที่เปิดบ้านพบกับอาร์เซนอล เขาเซฟลูกยิงของดานิ เซบาโยส ในช่วงการยิงลูกโทษ ช่วยให้ลิเวอร์พูลเอาชนะในการดวลจุดโทษไปได้ 5-4 ผ่านเข้าสู่รอบก่อนรองชนะเลิศได้สำเร็จ
ในวันที่ 6 ธันวาคม ค.ศ. 2020 เขาได้ลงเล่นนัดแรกให้กับสโมสร ในพรีเมียร์ลีก นัดที่เปิดบ้านพบกับวุลเวอร์แฮมป์ตันวอนเดอเรอส์ ช่วยให้ลิเวอร์พูลชนะไปได้ 4-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ
ในวันที่ 9 พฤศจิกายน ค.ศ. 2022 อีเอฟแอลคัพ รอบที่สาม เขาเซฟลูกจุดโทษได้ 3 ลูก สุดท้าย ลิเวอร์พูล เอาชนะ ดาร์บีเคาน์ตี ในการดวลจุดโทษ 3-2 ช่วยให้ ลิเวอร์พูล ผ่านเข้าสู่รอบที่สี่ได้สำเร็จ ทำให้ เคลลิเฮอร์กลายเป็นผู้รักษาประตูที่ป้องกันจุดโทษให้ทีม 6 ครั้ง มากที่สุดในประวัติศาสตร์
ในวันที่ 25 กุมภาพันธ์ ค.ศ. 2024 อีเอฟแอลคัพ 2024 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 10 ได้สำเร็จ
 "ณ วันที่ 6 เมษายน 2025"
 "ณ วันที่ 10 กันยายน 2024"
เกียรติประวัติ.
ลิเวอร์พูล
ไฮง์เคิล

โรงอากาศยานไฮง์เคิล  เป็นบริษัทผู้ผลิตอากาศยานของเยอรมนี ถูกก่อตั้งโดยแอ็นสท์ ไฮง์เคิล มีชื่อเสียงจากการผลิตเครื่องบินทิ้งระเบิดให้แก่กองทัพอากาศเยอรมันในสงครามโลกครั้งที่สอง นอกจากนี้ ยังมีส่วนในการคิดค้นจรวดเชื้อเพลิงเหลว และสามารถสร้างเครื่องบินเฮ 178 ซึ่งเป็นเครื่องบินเทอร์โบเจ็ทแบบแรกของโลก ถือเป็นก้าวสำคัญในประวัติศาสตร์โลก
นายแอ็นสท์ ไฮง์เคิล อดีตหัวหน้าฝ่ายออกแบบอากาศยานในสงครามโลกครั้งที่หนึ่ง ก่อตั้งโรงอากาศยานไฮง์เคิลก่อตั้งในปีค.ศ. 1922 ที่เมืองวาร์เนอมึนเดอ ภายหลังเยอรมนีได้รับการผ่อนปรณข้อบังคับด้านการเดินอากาศจากผลของสนธิสัญญาแวร์ซาย ในช่วงแรก บริษัทพุ่งเป้าไปที่ลูกค้าต่างประเทศเป็นหลัก อาทิสวีเดนและญี่ปุ่น อากาศยานแบบแรกของบริษัทไฮง์เคิลคือรุ่น เฮ 70 "บลิทซ์" ซึ่งทำจากโลหะทั้งลำและใช้เครื่องยนต์เดี่ยว เครื่องบินรุ่นนี้ถูกใช้เป็นเครื่องบินไปรษณีย์ของการไปรษณีย์อากาศเยอรมันในปีค.ศ. 1932 ถือเป็นเครื่องบินขนส่งไปรษณีย์ที่เร็วที่สุด เครื่องบินรุ่นต่อมาของบริษัทคือรุ่น เฮ 111 "โดพเพิล-บลิทซ์" ซึ่งถูกใช้งานเป็นเครื่องบินทิ้งระเบิดแบบหลักในช่วงสงครามโลกครั้งที่สอง
ภายหลังสงคราม บริษัทไฮง์เคิลยังเคยผลิตรถยนต์จิ๋วรุ่น "Heinkel Kabine", รถสกูตเตอร์รุ่น "Heinkel Tourist" ตลอดจนรถจักรยานยนต์ 50 ซีซีรุ่น "Moped"
เจมส์ การ์เนอร์

เจมส์ เดวิด การ์เนอร์ (เกิดวันที่ 13 มีนาคม ค.ศ. 2001) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่เอฟเวอร์ตัน ในพรีเมียร์ลีก 
การ์เนอร์ได้เข้าร่วมทีมเยาวชนของแมนเชสเตอร์ยูไนเต็ดในรุ่นอายุไม่เกิน 8 ปี ในวันที่ 27 กุมภาพันธ์ ค.ศ. 2019 การ์เนอร์ลงเล่นให้แก่ทีมชุดใหญ่เป็นครั้งแรก โดยลงเล่นในนาทีที่ 90 แทนที่แฟรจี ในเกมลีกนัดที่บุกไปชนะคริสตัลพาเลซ 3–1 ต่อมาในวันที่ 15 มีนาคม ค.ศ. 2019 การ์เนอร์ได้ต่อสัญญากับสโมสรไปจนถึงเดือนมิถุนายน ค.ศ. 2022 ต่อมาในวันที่ 24 ตุลาคม ค.ศ. 2019 เขาได้ลงเล่นในเกมยุโรปเป็นครั้งแรก ในนัดที่เปิดบ้านเอาชนะปาร์ตีซานในยูโรปาลีก
การ์เนอร์เป็นกัปตันของทีมชาติอังกฤษรุ่นอายุไม่เกิน 17 ปี ในการแข่งขันฟุตบอลเยาวชนชิงแชมป์แห่งชาติยุโรป 2018
พายุเฮอริเคนแซนดี

ในจาเมกาแรงลมทำให้ประชากรร้อยละ 70 ไม่มีไฟฟ้าใช้ หลังคาได้รับความเสียหาย คร่าชีวิตผู้คน 1 คน สร้างความเสียหายประมาณ 100 ล้านดอลลาร์ (ค่าเงินปี พ.ศ. 2555) บริเวณขอบนอกของพายุเกิดน้ำท่วมที่เฮติคร่าชีวิตผู้คนไปอย่างน้อย 54 รายทำให้เกิดทุพภิกขภัยและมีผู้คนไร้ที่อยู่อาศัยประมาณ 200,000 ราย พายุเฮอริเคนยังทำให้มีผู้เสียชีวิต 2 รายในสาธารณรัฐโดมินิกัน ในคิวบาเกิดน้ำท่วมในบริเวณชายฝั่งและแรงลมสร้างความเสียหายทำลายบ้านเรือนไป 15,000 หลัง คร่าชีวิตผู้คนไป 11 คน ตีราคาความเสียหายได้ 2 พันล้านดอลลาร์ (ค่าเงินปี พ.ศ. 2555) ในบาฮามาสพายุแซนดีเป็นเหตุที่ทำให้มีผู้เสียชีวิต 2 ราย ได้รับความเสียหายประมาณ 700 ล้านดอลลาร์สหรัฐ (ค่าเงินปี พ.ศ. 2555) 
ในสหรัฐอเมริกาพายุเฮอริเคนแซนดีสร้างความ้สียหายต่อ 24 รัฐ รวมถึงพื้นที่ชายฝั่งทางทะเลตะวันออกแทบทั้งหมดตั้งแต่ฟลอริดาไปจนถึงรัฐเมน และทางตะวันตกตั้งแต่เทือกเขาแอปพาเลเชียนไปยังมิชิแกนและวิสคอนซิน โดยเฉพาะในรัฐนิวเจอร์ซีย์และนครนิวยอร์กได้รับความเสียหายอย่างรุนแรง พายุที่พัดถล่มมหานครนิวยอร์กเมื่อวันที่ 29 ตุลาคมทำให้เกิดน้ำท่วมปิดถนน, อุโมงค์และรถไฟใต้ดิน ตีมูลค่าความเสียหายในสหรัฐอเมริกาได้ประมาณ 65,000 ล้านดอลลาร์ (ค่าเงินปี พ.ศ. 2555) ในแคนาดามีผู้เสียชีวิต 2 รายในออนแทรีโอและพายุดังกล่าวทำให้เกิดความเสียหายประมาณ 100 ล้านดอลลาร์แคนาดา (ค่าเงินปี พ.ศ. 2555) ในบริเวณรัฐออนแทรีโอและรัฐเกแบ็ก